બાદમાં ચારેયની લાશ મળી આવી હતી. આ ઘટનાની નવસારીમાં ખબર પડતા જ દશેરા ટેકરી વિસ્તારમાં શોકનું મોજુ ફરી વળ્યું હતું. આજે મૃત ચારેય મિત્રોની એકસાથે સ્મશાનયાત્રામાં કાઢવામાં આવી હતી. મૃતકોના પરિવારજનોનું હૃદયને કંપારી દે તેવું આક્રંદને પગલે દશેરા ટેકરી વિસ્તાર શોકમાં ડુબી ગયો હતો. તેમની સ્મશાનયાત્રામાં પાલિકા પ્રમુખ અલકાબેન દેસાઈ, કોર્પોરેટર પ્રમોદભાઈ રાઠોડ, શહેર ભાજપના પ્રમુખ રમેશભાઈ હિરાણી, વેણીલાલ રાણા સહિત અગ્રણીઓ ઉપસ્થિત રહ્યા હતા.